**ELŐTERJESZTÉS**

**Körmend Város Önkormányzata Képviselő-testülete 2022. október 11-i ülésére**

Tárgy: piac- bérleti szerződés meghosszabbítása

Tisztelt Képviselő-testület!

Az Önkormányzat az új piac épületét a Körmendi Városi Piac és Vásárcsarnok Korlátolt Felelősségű Társaságnak bérbe adta 2021. évben.

A megkötött bérleti szerződés alapján „A szerződő felek a bérleti jogviszonyt határozott időtartamra, a bérlemények Bérlő részére történő birtokbaadása tényleges időpontjától (tervezetten 2021. november 1.) számított 365. napig terjedő időtartamra hozzák létre, ezt tekintik a bérlet időtartamának. Bérlő kizárólag ezen időtartam alatt jogosult a bérleményeket üzemeltetni azzal, hogy a szerződő felek a bérlet időtartama lejártáig megvizsgálják azt, hogy a Bérlő az üzemeltetés tekintetében eleget tett-e a jogszabályokban, és jelen szerződésben előírt követelményeknek, és ettől függően dönthetnek arról, hogy a bérlet hatályát meghosszabbítják-e vagy sem azzal, hogy a bérlet hatályának meghosszabbítása esetén a bérlet hatálya, több alkalommal is, max. 2 -2 évvel hosszabbítható meg.”

Az elmúlt egy évben a Kft. sikeresen elindította a városi piac működését, a piac tele van árusokkal, és a 4 üzlet is üzemel. A piac megszerezte a működéséhez szükséges engedélyeket, nincs tudomásunk arról, hogy lenne olyan kötelezettsége a működtetés keretében a Kft-nek, amit ne teljesített volna. A helyi piac nagyon kedvelt szerencsére az emberek körében, sőt, a mostani áremelkedések miatt jelenleg a piaci árak olcsóbbak az élelmiszerüzleti áraknál.

Az új városi piac sikere miatt a Képviselő-testület már döntött a piac bővítésének szándékáról is, TOP Plusz forrásigény terhére. (Az Önkormányzat pályázatát befogadták.)

Kérem a Testületet, hogy döntsön a bérleti szerződés hatályának 2 évvel történő meghosszabbításáról.

**HATÁROZATI JAVASLAT**

Körmend Város Önkormányzata Képviselő-testülete úgy dönt, hogy a Körmendi Városi Piac és Vásárcsarnok Korlátolt Felelősségű Társasággal a városi piac bérbeadására vonatkozóan megkötött „Bérleti szerződés” 8. pontja alapján a bérlet időtartamát 2 évvel, azaz 2024. október 31-ig meghosszabbítja, és felhatalmazza a Polgármestert az erről szóló megállapodás aláírására.

Körmend, 2022. 10. 04.

**Bebes István**

**polgármester**